text: U18-menn eru nummar 9 í Europa
text: #000000
text: Føroyar eru nummar níggju í Evropa í U18-manshondbólti. Tað er greitt eftir ein flotta 29-27 sigurin á grannunum úr Íslandi í U18 EM-endaspælinum í Montenegro.
text: #000001
text: Íslendingar royndu at mansverja Óla Mittún frá fyrsta minutti, og íslendingar komu best frá byrjan og løgdu seg framum 3-0. Okkara menn stríddu seg innaftur í dystin, og løtu seinni var javnleikur 4-4. Íslendingar løgdu seg á odda 8-6, men løtu seinni høvdu okkara menn vent tað til eina 9-8 leiðslu. Eftir hetta skoraðu íslendingar fimm mál á rað uttan, at okkara menn svaraðu aftur, og so var støðan 13-9 til Ísland. Tað eydnaðist tó at minka um munin undan hálvleikinum, so støðan var 15-13 til Ísland.
text: #000002
text: Tíðliga í seinna hálvleiki eydnaðist tað at venda einari 17-14 leiðslu til Ísland til eina 18-17 leiðslu til Føroyar. Íslendingar javnaðu til 18-18, men eftir tað høvdu Føroyar leiðsluna. Móti dystarenda vóru Føroyar á odda 28-24, men íslendingar stríddust til tað seinasta, og íslendingar komu heilt upp á 27-28, áðreen Óli MIttún sendi bóltin í netið til úrslitið 29-27.
text: #000003
text: Óli Mittún skoraði 11 mál í dag, og hann endar ovast á toppskoraralistanum við heili 80 málum.
text: #000005
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000008
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000011